***Унчо администрацийын***

 ***2019 ийысе паша отчетшо.***

 Тиде ий Унчо кундемлан, Морко районлан да республикылан пеш кугу кышам кодыш, ме финн-угор калыклан кумдан палыме лийынна да тувыра рудержылан шотлалтна. Мемнан кундемыш вес эл гыч Финляндий, Эстоний, Россий кукшытыште Карелий. Коми, Коми-Пермяк, Киров, Башкирий, Удмуртий, Татарстан, Чуваший да тугак республикысе чыла район- влак гыч делегаций да коллектив толыныт.

 Тиде ийыште сентябрь тылызыште Марий Эл республикысе Кугыжан погыныш депутат-влакым сайлышна. Сайлымашыш1537 избиратель гыч 441 йукленыт, тиде 28,7 % лиеш. Депутатлан Кузьмин Евгений Петровичым, да Партийный список ден Пушкина Наталья Васильевнам сайлышна, нунылан 75,1 % да 57,1 % йукым пуымо.

 Тугак Сельский Собранийыш депутат-влакым сайлышна. Депутатыш Апакаев Борис Валерьяновичым, Григорьева Любовь Артемовнам, Григорьева Алевтина Ивановнам, Григорьев Андрей Сергеевичым, Евгеньева Эльвира Демьяновнам, Васаева Светлана Вениаминовнам, Ксенофонтова Елена Арсентьевнам, Павлов Михаил Семеновичым, Федорова Любовь Николаевнам, Афанасьев Эрик Петровичым сайлышна.

 Верысе администраций вуйлаташ Евсеев Иван Михайловичым сайлышт.

 Йуклымеште мемнан избиратель-влак районышто улыл гыч кумшо показатель, а качество дене кушыч кумшо верыште улына. Тыге Единый Российлан -57,1 %, КПРФ лан-15,3%, ЛДПРлан-14,8%, районышто- 45,1%. 24,8%. 12,8%, Республикыште- 37,5%, 26,9%, 15,8% лийын.

 Тиде ийыште Унчо селаште Т.Ефремов уремыште колхоз правлений гыч ял мучаш марте 750 метр кужыт корныш асфальтым шарыме, тышке республика 6,5 млн. тенге оксам ойырен.

 Калыкын инициатива программа дене Унчышто каныме паркым ачалыме, тышке 1,5 млн. окса каен, тышечын республика 1,0 млн. тенге оксам пуен, калык деч 250 тужемым погымо. Спонсор-влак 250 тужемым пуеныт.

 «Комфортный городской среда» программа дене Унчышто каныме парк йырваш печым печыме, тышке 59,0 тужем оксам кучылтмо.

 ***Статистический данный-влак.***

 Кундемыштына 2043 ен ила, кодшо ийын-2080 ен лийын. Чылаже 655 хозяйство уло, тышечын Унчышто- 296 порт, 1007 ен, Шланьыште-142-413, Шурго-36-112. Паймыр-14-34. Ямбатор-34-109, Сапуньжа-44-122. Муканай-40-135, Уньжинский-49-111. Таче кечылан 12 йоча шочын,кодшо ий гаяк, 31 колен, кодшо ийын-16, 6 суан лийын, кодшо ийын-7. Школышто 210 йоча тунемеш, икымше классыш 20 толыныт, 10 классыште-5, 11 классыште-3 тунемыт. Пенсионер-влак-380 (411), салтак-вате- влак- 2 (3), тылыште тыршыше-влак-6 (13), афганец-влак-8, чечняште лийше-влак-15, чылаже-110 инвалид-влак улыт, тышечын йоча инвалид-влак-28 (30), шуко йочан еш- 40 (43).

 Кундемыштына чылаже 347 ен пашам ышта, тышечын-122 бюджетный сферыште тыршат, 14-30 ияш рвезе – 537 (513) улыт.

 ***Ялозанлык ден шке озанлык-влакын паша радамышт.***

 Кундемыштына тун предприятийлан сельхозартель «Передовик» шотлалтеш, озанлыкым Юрий Арсентьевич Игнатьев вуйлата. Таче кечылан тиде предприятийыште 94 ен пашам ышта. Чылаже куд тужем утла гектар мландыже, тышечын 1670 гектарым тулен налме, молыжо арендыште. Ик гектарлан шотлымаште 23 цетнер дене пырчым налыныт.

 Вольык вуйым ончалына гын, 1134 тукан шолдыра вольыкым ончат, тышечын 440 ушкал шотлалтеш. 112 вуй племенной ушкалым Нижегородской область гыч налме. Чылаже 3158тонн шорым луштеныт, ик ушкаллан шотлымаште 7500 литр шорым луштен налыныт, а кодшо ийын 7178 литр лийын, тиде районышто 65% кугыт да республикыште 6 эн сай лектышлан шотлалтеш. Пасекыште 160 мукш омарта уло. Кодшо ийын озанлык 16 мл. тенгеаш тун средством налын,.

 Ужален 142млн.433 тужемым парышым налын. 2019 ийыште пашадар кугыт 16302 тенге лийын , а кодшо ийын 14506 тенге.

 Калык шке хозяйствыштыже 583 вуй тукан шолдыра вольыкым онча, умаште 642 лийын, тышечын 334 вуй ушкалым , умаште 540 лийын. Тун амалже, тиде шуко ушкал лейкоз черан лийын. Шорык вуй-141 (196), имне -12, чыве-комбо-2718, мукш омарта-402.

 Ял калык деч «Передовик» ялозанлык 710 тн шорым поген, кодшо ийын 876 1181 тн., ончылий- 1184 тн. Кодшо ийын «лейкоз» чер ваштареш кучедалаш шуко вийым пыштыме. Тидланак кора шор погымо кугыт шукылан иземын, да тугак шорын акше шулдо лийын*.*

 Тугак фермер семын Унчо гыч Михайлов Геннадий Михайлович пашам ышта. Тудын чылаже 40 гектар мландыже уло, тышечын 25 гектар мландыже пошкудо Параньга районышто верланен. Шке мландыштыже ковыштам, кешырым, киярым, паренгым ончен кушта. Кодшо ийын игече нелылан верчын лектышыже начаррак лийын. Продукцийжым Татарстаныште, Кировский областьыште, Комий республикыште да шкенан кундемлаште ужала.

 Шлань ял гыч фермер Александров Анатолий Юрьевич имным онча.

 ***Депутат да староста-влакын пашашт.***

 Тиде ийыште у депутатский корпусым сайлышна, сельский Собранийын депутатше-влак чылаже 11 улыт. Поселенийым вуйлаташ Апакаев Борис Валерьяновичым сайлышт. Тудын верч чыла депутат-влак йукым пуышт.

 Тугак верысе администраций вуйлаташ, кок кандидат кокла гыч, Евсеев Иван Михайловичым сайлышт.

 Кодшо ийын 10 сесийым эртарыме, тыште 53 йодышым ончымо. Кугу пашам депутат-влак Любовь Артемовна Григорьева, Борис Валерьянович Апакаев. Анатолий Иосифович Оразаев, Михаил Семенович Павлов нангаен шогат. Апакаев Б.В. ден Григорьева Л.А. чучкыдын районысо совещаний да сессий жапыште Унчо кундемын проблемыжым нолталыныт да тугак шке кундемысе ыштышаш пашам щотышто калыкым моштен вуйлатен шогат.

 Ял калык дене 24 вашлиймашым эртарыме. Тыште кажне ийын пожар ваштареш кучедылмаш, арулыкым ыштымаш, шукым - ТБО погымаш, корным да уремым ачалымаш да турло йодыш-влакым ончалалтеш.

 Сапуньжа ялын депутатше Павлов Михаил Семенович уремысе корным ачалаш ынде нылымше ий ял калык деч оксам поген щебень дене корным ачаленыт. Администраций тидлан 24 тужем оксам пуен. Нуно кажне ийын ял пайремым эртарат.

Тугак кажне ийын коремым, уремым , шугарлам эрыктена, пушенге-влакым шынденна. Муканай ден Унчо кокласе пушенге полосам шындыме. Тышкат уло ял калык лектын.

 Ямбатор ялыште староста Ефремова Римма Васильевна вуйлатымыже почеш ялысе клубышто кок конгам ачаленыт, клуб воктене лунгалтышым ыштеныт, коремыште пуам пуаленыт.

 Шурго ял калык тиде ийын коремыште памашым ачален, тыште старосталан Васильев Иван Иванович пашам ышта.

 ***Ялым тузатымаш да суртым чонымаш паша.***

 Ялсоветын бюджетыште тиде пашалан телым корно эрыктымылан 343,4 тужем тенгем ойырымо, кенеж корнылан 173,1 тужемым ойырымо. Тиде пашам мемнан дене «Передовик» ялозанлык ышта. Садлан ме опко мутым каласен огына керт, мемнан дене корно эре эрыкталтын. Но кодшо ийысе парымнаже 400 тужемыш погынен да тиде ий мучаште тидым чыла тулен пытарыме.

 Унчо селаште Т.Ефремовын уремыште 750 метр кужытан у асфальтым шарыме, тидлан 6455,1 тужем тенге оксам кучылтмо.

Ме «Корфортная городская среда» программыште участвоватлена. Тиде ийыште 59,6 тужемаш окса дене Унчо дом культура воктенысе печым олмыктышна.

 Калыкын инициатива программа дене Унчышто каныме паркым ачалыме, тышке 1,5 млн. окса каен, тышечын республика 1,0 млн. тенге оксам пуен, калык деч 250 тужемым погымо. Спонсор-влак 250 тужемым пуеныт.

Суртым чонашлан да оралтым ачалаш кажне ийын чодырам ойырат. Тидлан 250 куб.м. иман чодырам да 650 куб.м. лышташан чодырам ойырымо. Чыла тид чодырам калыклан пуымо. Пытартыш жапыште ял калык шке оксам поген уремысе корным ачала. Тыге, Сапуньжа ял калык уремым ачалыш.

 Унжа поселкыште «А-Транс» фирма лесничество воктенысе тавым ачалаш полышым пуен.

 Ял калыкын йодмыж почеш республикысе вуйлатышылан серыш дене лектын Унчыш угыч Кировгаз калыклан газ балоным шупшыкташ тунале.

 ***Культура, туризм, спорт паша-влак.***

 Культура сферыште МБУК «Шоруньжинский ЭКК», кушто 10 ен , Унчо культура порт, кушто 4ен, Шлань сельский клуб, кушто 4 ен , Унчо турлыме студий, кушто 5 ен, Шлань турлыме студий 1 ен, Унчо модельный библиотека, кушто 2 ен тыршат.

 «Унчо-культурная столица финно-угорского мира-2019г.»

Тыгай лумым ме Эстонийыште 2018 ийыште сененн налынна. Учашымаште кум конкурсант лийын да мемнан проектна эн сайлан шотлалтын. Тыге ме «Финн-угор тунян тувыра рудерже 2019 ий» лийынна. Тиде пашалан республика да Морко район чылаже 1864,926 тужем тенге оксам кучылтын.

Тунале тиде паша 10 январыште М.Шкетан лумеш марий драмтеатырыште торжественный почмо дене. Тыште мыланна куснылшо вуд кайыкым кучыктышт. Веч кечынже Унчышто «Шорйол» пайрем дене паша радамнам туналынна да 12 турло мероприятий-влакым эртарышна. Умбакыже:

-Республиканский фестиваль «Уарня» (10 март)

-Межрегиональный фольклерный фестиваль «Кугече пайрем» (5 май)

-Пленэр молодых художников «Унчо тус» (14 июнь)

-V Межрегиональный фестиваль-конкурс национальных свадебных обрядов «Суан пайрем» (14 июнь)

-ХI Всероссийский слет марийской молодежи (8-13 июля)

-Постановкак марийского национального театра драмы им М.Шкетана «Ачийжат-авийжат» под открытым небом (8июля)

- Международный конкурс чтецов «Колумб лудмаш», посвященный марийскому поэту В.Колумбу (9 июля)

- Ритуальное обрядовое моление «Сурем» (12 июля)

-Open Air финно-угорской молодежной музыки (13 июля)

-Календарно-обрядовый праздник «Угинде» (24 август)

-Марийский форум «Осенная сессия» (2 ноября)

 Ик ий жапыште Унчо кундемыш мероприятийлаш финн-угор калык турло-турло вер гыч толыч, тиде- вес эл гыч Эстоний ден Финляндий, тугак Россий регион-влак гыч Карелий, Коми, Коми-Пермяк, Удмуртий, Башкирий, Киров, Татарстан, Угарман, Чуваш республик да область гыч толыныт.

Шкенан республик гыч чыла район гыч турло-турло коллктив-влак лийыныт.

Тыште чылаже 7 тужем наре участник –влак шке мастарлыкыштым ончыктеныт.

 Тений 9 тылзе жапыште 748 турист-влак толыныт, а кодшо ийын 452 лийын.

 Мом вара пуен тиде лум?

Эн ондак тиде марий калык финн-угор туняште кушыл радамыште шогымыжым ончыктышна, вет мемнан дене марий калык шке йылмыжым, тувыра радамжым, корго да пуртус поянлыкшым, традицийжым, юмо йулажым чыла арален коден да Унчышко чыла финн-угор калыкым иктыш чумырен чыла тидым ончыктышна. Ме таче тидын дене кугешнен кертына. Тугак ме турло верыште илыше финн=угор калыкын илышыжым, тувыра аланжым, койшыжым, традицийжым ужынна.Тиде вашлиймаш мемнан калык кокласе келшымашым пашам у радамыш нолтале. А эн тунжылан ме шотлена - тиде финн-угор калыкын кугу туня аланыште аралалт кодмыжым, да тиде калыкын поянлыкшым, йылмыжым рвезе калыклан ончыктен, умбакыжат арален кодашлан, шке йылмыж лене кугешнен илашлан уло вийым пыштыме.

Унчо калык таче кугу тау мутым ойла Марий республикысе Правительствылан, тувырв министерствылан, марий культура рудерлан Морко район администрацийлан, тувыра отделан, тугак ко тиде мероприятий –влакым эртарен колтымаште окса надырым пумыштлан, паша полышым пумыштлан. Веет ме тендан полшымо дене Марий калыкын лумжым кушно кучышна.

 А Унчо кундем да калык мом нале?

 Эн ондак у родо –влакым муымо, ялна уэш чот сораштаралте,

 Унчо селаште корным, Торговый уремыште 400 метрым, да Т.Ефремов уремыште 800 метр- 3570 кв.м., чылаже 1200 метр асфальт корным шарыме, чылаже 10 млн. тенге оксам кучылтмо.

Морко-Уньжинский корным 2-12 км.,17-18км, 25-27 км,13 км утлам ачалыме, тиде республиканский корно, акшыже-148 млн. тенге.

Каныме паркым чонымо-1,5 млн. тенге оксам кучылтмо

«Янык памаш» воктене сценым -80 тужем, , кум пошмам- 30 тужем, пасу-капкам-20 тужем, унагудым -350 тужем, садик-воктене печым-20 тужем, Унчо культура пертым-65,169 тужем тенге, чыла тидлан-600 тужем кучылтмо. Унчо уремыште светильникым 98 тужемлан налме.Тугак информационный стендым 37 тужемлан да флагштокым шогалтыме

 Кугу тау мутым ойлена Унчо кундемысе калыклан, «Передовик» ялозанлык вуйлатыше Юрий Арсентьевич Игнатьевлан, Унчо школ вуйлатыше Сергей Андропович Григорьевлан, коллектив-влаклан, тиде ЭКК комплекслан, Унчо тувыра портлан, Шлань ялысе клублан, турлыме студийлан, модельный библиотекылан да «Кудыр онгыр» удырамаш клублан, ялысе коллективлан- Сапуньжа, Ямбатор, Муканай, Шурго яллан.

 Икманаш, таче ме марий улмо дене кугешнена!

 Декабрь тылызыште клублаш Шкетан театр гыч 215 креслом кондышна, тышечын Унчыш-80, Шланьыш-60, Сапуньжаш-34. Ямбаторыш-41. Ынде клубыш толшо калык пушкыдо креслошто канен шинчат.

  ***Ончылно ыштышаш паша радамна.***

-Кугу ачамланде сар пытымылан 75 ий, да Марий Эллан 100 ий мероприятий-влакым эртарымаш,

-Россий кукшытан калык переписьым эртарымаш,

- Унчо школлан экспертизым эртен да тудым чонымаш,

- Р.Гарь- Сапуньжа- Ямбатор-Муканай корным чонымаш 128 млн. тенгеаш да Шлань-Шурга корнылан документым ямдылымаш,

-Унчо тувыра портым чонымаш,

-ФАПым чонымаш,

-верысе калыкын инициатив программыште участвоватлаш да «Каныме паркым» чонымо пашам умбакыже шуйымаш,

- Унчо селалан вудым пурташлан проектым ямдылымаш,

- Унчо селаште Полевой да Шлань ялыште Школьный уремлаште фонарьым пыжыкташ,

-яллаште шукым погашлан контейнер площадкым шындымаш.

 Глава администрации

Шоруньжинское сельское поселение/ И.М.Евсеев.

12 февраль 2020 ий.